 Waxaan is leeyahay sodonkii sannadood ee ugu dambeeyay waad ku jirtay siyaasadda kolba meel aan kaga jirayba, waxaanan jecelahay inaan idiin sheego hankayga siyaasiga ah, waxaan jecelahay inaan idiin sheego laga bilaabo labadii kun iyo labadii 2002 aasaaskii xisbiga KULMIYE oo aan ka mid ahaa xubnihii ugu horeeyay ee buddhiga ahaa, sababtii aan u galay ee aydun in badan fagaarayaasha iyo saxaafadda igu arki jirteen, walaal hankayga siyaasiga ahi marnaba muu ahayn aad wasiirka maaliyadda noqotid, laakiin hankayga siyaasiga ahi waxa uu ahaa in aan maalin maalmaha ka mida aan madaxweyne u noqdo ummadda reer Somaliland, haddii Ilaahay ogolaado, waxaanan ogahay inaan hore codkiina ii siiseen immikana aad I siinaysaan, waxaanan idiinku dhaaranayaa inaanan mansabyadaa aan hore usoo qabtay iyo ka aan doonayo midna aanan is lahayn aad dhaqaale ka urursatid, anniga waxaa ii mushahar badnaa markaan joogay golaha wakiiladda, laakiin wasaaraddan aan maanta joogaana waxay wax tar badan u leedahay bulshada oo aan uga faaíideeyaa. 